Viborger Samler, 1842-05-21
Nyeste Postefterretninger. Storbritannien og Jrland. London, d. 13de Mai. Efterretningen og Branden i Hamborg ankom til London den 10de om Aftenen med Dampskibet "Caledonia. J Begyndelsen vilde man ikke troe denne Efterretning, fordi baade Breve og Aviser vare udeblevne; men snart fil man at vide, at Capt. Chresman, Chef for det omtalte Dampskib, havde stadfæstet Efterretningen i Dampskibs Societetets Bureau. En paa Børsen oplæst Handels skrivelse overbeviste tilsidst Publicum om Beretningens Rigtighed. Allerede Dagen efter aabnedes en Subscription til Fordeel for de Brandlidte, i faa Timer vare 2000 Lstl. tegnede. Jblandt Giverne bemærker man Lord Majoren, Agenten for Hamborg, James Colquhoun, H. Sil lem, Baring & Co., hver med 100 Guineer, N. M. Rothschild og Sønner og General-Dampskibs=Societetet, hver med 200 Lstl. Senere aabnedes hos de anseeligste Londoner-Banquiers Subscriptioner, og efter Morn Chron, skal der i Cito sammenkaldes en offentlig Forsamling for at yde Hamborg Understøttelse, i hvilken Forsamling Lordmajoren sandsynligviis vil have Forsædet. "Fuit Hamburgal mener det omtalte Blad vil være det smertelige Udraab, som Enhver vil udstøde, der har læst de sørgelige Details ved denne Calamitet. (Man seer, siger Alt. Mercur, at de rolige Englændere, henrevne af den store Ulykke, ogsaa lade sig forlede til rhetoriske Overdrivelser.") The Times bemærker, at Branden i Hamborg ikke har havt sin Lige siden den store Jldebrand i London (1666), naar man bringer i Anslag Værdien af den tilintetgjorte Eiendom. - Om det Jndtryk, som Hamborgs Ulykke har gjort ved Hoffet, melde Bladene Jntet; thi Hoffet var beskæftiget med det længe omtalte Maskebal, der afholdtes igaar med den største Glands, og efter Beskrivelsen har overgaaet Alt, hvad man af den Art har seet i England. (Af "Børsenhalle, der atter udkom den 17de Mai, erfares, at det den 16de Mai til Hamborg ankomne Londoner=Dampskib har med bragt en Deel af den i London foranstaltede Jndsamling, der allerede den første Jndsamlingsdag udgjorde ikke mindre end 17000 Lstl., af hvilken Sum Phönix-Compagniet har tegnet sig for 500 Lstl., og den engelske Bank ligeledes for 500 Lstl. Om de engelske Assurancecompagniers Status vare fremdeles gunstige Efterretninger indløbne; de hidtil circulerende Rygter og disse Societeters Tab i Anledning af Branden ere i høi Grad overdrevne; Phønix=Compagniets kan omtrentlig beløbe sig til 4 Mill. Bcomk., og det af Sun-Fire-Office til en ikke saa stor Sum. Gothaer Brandassurance=Bank, hos hvilken der er assureret for en Sum af 4 Mill. Bcomk., har stillet en Mill. Mk. Bco. til sin Hamborgske Agents Disposition. Sun-Fire-Office har allerede sat Societetets Agenter i Hamborg - W. Elliot & Co. - istand til uopholdelig at udbetale ethvert beviisligt Krav, og fra Hamborg skrives endelig under 16de Mai, at dette Societet allerede til Vedkommendes store Tilfredshed har afgjort saare Meget.) Efterat have omtalt den ulyksalige Folke-Formening, der tillagde de engelske Arbeidere (tilsidst endog alle Englænderne og nogle Spaniere, der ydede Hjelp under den frygtelige Brand) Skyld for Brandstiftelse, udbryder den engelske afhængige Journal the Sun: "Gid ingen vold somme Handlinger, begaaede af et i Raseri værende Folk, maae indvirke skadeligt paa et britiskt Hjerte, Velgjørenhedens Haand lade sig ei holde tilbage ved den Uret, de Stakler begaae, der ved Tab og Lidelser ere geraadede i Raseri. Vi kunne ikke gribe noget bedre og meere christeligt Middel til at fjerne hiin falske Formening end ved rigelige Bidrag til Gjenopbyggelsen af den gamle Stapelplads, Centrumet for tydsk Civilisation (?) og tydsk Handel. Vi haabe, at et Medlem af Underhuset vil bringe Hamborgs Brand paa Bane i Parlementet, for at Hs. Majestæts Regjering kan finde en Leilighed til i det mindste at udtrykke sin Sympathie for Hamborgerne. En væsentligere Understøttelse netop nu turde have til Følge at standse Privatgodgjørenheden. Men skulde det befindes at være umuligt at gjenopbygge og gjenoprette Hamborg, uden et Opraab til Parlementets Høimodighed, da vilde vi være de Første til at understøtte et saadant Paa lignende Maade yttre sig andre Journaler, der ere fyldte med Beretninger og Branden i Hamborg.